ด่วน! ราชกิจจาฯ ยกระดับล็อกดาวน์ 13 จว.สีแดงเข้ม มีผล 20 ก.ค.นี้
ด่วน! ราชกิจจาฯ ประกาศยกระดับล็อกดาวน์ ขยายพื้นที่สีแดงเข้มเพิ่ม 3 จังหวัด เป็น 13 จังหวัด มีผล 20 ก.ค นี้
ด่วน! ราชกิจจาฯ ประกาศยกระดับล็อกดาวน์ ขยายพื้นที่สีแดงเข้มเพิ่ม 3 จังหวัด เป็น 13 จังหวัด มีผล 20 ก.ค นี้
18 ก.ค. 2564

ผู้สื่อข่าวรายงานว่า วันนี้ (18 ก.ค.2564) เว็บไซต์ราชกิจจานุเบกษา เผยแพร่ประกาศมาตรการฉบับใหม่ มีผลบังคับใช้ 20 ก.ค.นี้ โดยปรับพื้นที่ควบคุมสูงสุดและเข้มงวด (พื้นที่สีแดงเข้มเดิม 10 จังหวัด) เป็น 13 จังหวัด เพิ่ม จังหวัดชลบุรี จังหวัดฉะเชิงเทรา จังหวัดอยุธยา มีข้อระเบียบดังนี้
1.ให้ประชาชน ในพื้นที่สีแดงเข้ม เลี่ยง จำกัด งดเดินทางออกนอกเคหสถานโดยไม่จำเป็น ยกเว้นไปซื้ออาหาร ยา พบแพทย์ ไปฉีดวัคซีนโควิด
2.เคอร์ฟิว เวลา 21.00 – 04.00 น. เป็นเวลา 14 วัน เว้นแต่จะได้รับอนุญาตจากพนักงานเจ้าหน้าที่ ใครฝ่าฝืนมีความผิดตาม พ.ร.บ.ฉุกเฉิน
3.ร้านอาหาร (ห้ามนั่งทาน), ห้าง (เปิดได้เฉพาะซูเปอร์มาร์เก็ต แผนกยาและเวชภัณฑ์ ที่ฉีดวัคซีน), ร้านสะดวกซื้อ ปิดเวลา 20.00-04.00 น. ส่วน โรงพยาบาล คลินิก โรงแรม ธนาคาร ไปรษณีย์ โรงงาน ร้านขายยา ร้านทั่วไป ปั๊มน้ำมัน ปั๊มแก๊ส และบริการส่งสินค้าและอาหารตามสั่ง (delivery online) เปิดได้ปกติ
4.ให้ผู้ว่าจังหวัด สั่งปิดกิจการ/กิจกรรม ที่มีความเสี่ยงแพร่โรค 14 วัน
5.ตั้งจุดสกัด ด่าน สำหรับการป้องกันการเดินทางข้ามพท.สีแดงเข้ม
6.จำกัดจำนวนผู้โดยสาย ทุกประเภท ในพื้นที่สีแดงเข้ม เหลือ 50%
7.ยังคงห้ามการรวมกลุ่มเกิน 5 คน / กิจกรรมอื่นที่เคยได้รับอนุญาตแล้ว ให้ขออนุญาตใหม่
8.หน่วยงานฯ ต่าง ๆ ขอให้ทำงานที่บ้านมากที่สุดเท่าที่จะเป็นไปได้
สำหรับข้อกำหนดและข้อบังคับในฉบับที่ 28 นี้ มีผลบังคับใช้ตั้งแต่ 20 ก.ค. 2564 (ยกเว้นระบบขนส่งสาธารณะ มีผล 21 ก.ค. 2564) เป็นระยะเวลา 14 วัน
 